2021 നിയമസഭാ തിരഞ്ഞെടുപ്പ് പാര്ട്ടി സ്ഥാനാര്ത്ഥിയെ തോല്പ്പിക്കാന് ചില നേതാക്കള് മാറി വോട്ട് ചെയ്തു: സിപിഎം അവലോകന റിപ്പോര്ട്ട് തിരുവനന്തപുരം: നിയമസഭാ തിരഞ്ഞെടുപ്പില് ചില നേതാക്കളുടെ ഭാഗത്ത് നിന്നുണ്ടായ മാറ്റങ്ങള് ചൂണ്ടിക്കാട്ടി സിപിഎം തിരഞ്ഞെടുപ്പ് അവലോകന റിപ്പോര്ട്ട്. തിരഞ്ഞെടുപ്പ് കാലത്ത് ഘടകക്ഷി സ്ഥാനാര്ത്ഥികള് മത്സരിക്കുന്ന സ്ഥലങ്ങളില് ചില പാര്ട്ടി നേതാക്കള് നേരിട്ട് പണം വാങ്ങി എന്നാണ് അവലോകന റിപ്പോര്ട്ട്. തിരഞ്ഞെടുപ്പ് കാലത്ത് സിപിഎം നേതാക്കള് ഇങ്ങനെ ചെയ്തത് പാര്ട്ടി തുടരുന്ന ശൈലിയുടെ ലംഘനമാണെന്നും റിപ്പോര്ട്ടില് പറയുന്നു. ചിലയിടങ്ങളില് തിരഞ്ഞെടുപ്പില് പാര്ട്ടി സ്ഥാനാര്ത്ഥിയെ തോല്പ്പിക്കാന് മാറി വോട്ട് ചെയ്ത സംഭവങ്ങളും ശ്രദ്ധയില് പെട്ടിട്ടുണ്ടെന്നും ഇത്തരം സംഭവങ്ങള് തിരുത്തണമെന്നും റിപ്പോര്ട്ടില് ആവശ്യപ്പെടുന്നു. സ്ഥാനാര്ത്ഥിത്വം ലഭിക്കാന് മതനേതാക്കളെ കൊണ്ട് ശുപാര്ശ ചെയ്യിക്കുന്നവരും പാര്ട്ടിയില് ഉണ്ട് എന്നും റിപ്പോര്ട്ടില് വിമര്ശനമുണ്ട്.